16.6.2023
RO
Jurnalul Oficial al Uniunii Europene
C 214/123 Joi, 19 ianuarie 2023
P9_TA(2023)0017
Controlul activităților financiare ale Băncii Europene de Investiții – raportul anual pe 2021 Rezoluția Parlamentului European din 19 ianuarie 2023 referitoare la controlul activităților financiare ale Băncii Europene de Investiții – raportul anual pe 2021 (2022/2153(INI)) (2023/C 214/12)
Parlamentul European, — având în vedere raportul de activitate pe 2021 al Băncii Europene de Investiții (BEI) intitulat „Răspunsul prin inovare”, publicat la 27 ianuarie 2022, — având în vedere raportul financiar al BEI pe 2021 și raportul BEI privind activitățile de finanțare și de împrumut pe 2021, ambele publicate la 5 mai 2022, — având în vedere planul de operațiuni al Grupului BEI pe 2021, publicat la 20 ianuarie 2021, — având în vedere raportul de investiții al BEI 2020/2021: „Building a smart and green Europe in the COVID-19 era” (Construirea unei Europe inteligente și ecologice în era COVID-19), publicat la 21 ianuarie 2021, — având în vedere planul de punere în aplicare a foii de parcurs a Grupului BEI pentru climă 2021-2025, adoptat de Consiliul de administrație al BEI la 14 noiembrie 2020 și publicat la 14 decembrie 2020, — având în vedere strategia BEI privind clima, adoptată în noiembrie 2020 și publicată la 15 noiembrie 2020, — având în vedere raportul pe 2021 al Grupului BEI privind sustenabilitatea, publicat la 6 iulie 2022, — având în vedere cadrul Grupului BEI pentru sustenabilitatea ecologică și socială, publicat la 2 februarie 2022, — având în vedere rapoartele anuale ale Comitetului de audit al BEI pentru 2021, publicate la 21 iulie 2022, — având în vedere raportul de activitate pe 2021 privind anchetele în cazuri de fraudă al BEI, publicat la 7 iulie 2022, — având în vedere raportul anual pe 2021 privind activitatea de soluționare a plângerilor în materie de achiziții publice și Comitetul pentru plângeri privind achizițiile publice al Băncii Europene de Investiții, publicat la 7 aprilie 2022, — având în vedere acordul de lucru semnat de BEI, Fondul european de investiții (FEI) și Parchetul European (EPPO) la 7 decembrie 2021, — având în vedere raportul BEI pe 2021 privind activitățile de conformitate, publicat la 25 august 2022, — având în vedere cadrul PATH al Grupului BEI, „Supporting counterparties on their pathways to align with the Paris Agreement” [Sprijinirea contrapărților în eforturile lor de aliniere la Acordul de la Paris (cadrul pentru alinierea la Acordul de la Paris a contrapărților)], publicat la 26 octombrie 2021, — având în vedere politica antifraudă a Grupului BEI, publicată la 5 august 2021, — având în vedere Raportul anual pe 2020 al Comitetului pentru etică și conformitate al BEI, publicat la 8 aprilie 2022, precum și normele sale de funcționare al comitetului, — având în vedere codurile de conduită a personalului Grupului BEI, a membrilor Comitetului său de audit și a Comitetului său de direcție,